Гэта кніга, у першую чаргу, пра падарожжа. Але не толькі пра падарожжа з адной еўрапейскай краіны ў іншую. І нават не пра падарожжа эмігранта. Гэта кніга пра падарожжа ў свой нутраны свет. Нам можа не падабацца аўтар – недахопаў у яго сапраўды шмат. Але падкупае тое, што ён сам шчыра пра іх гаворыць. Не хаваецца за літарамі і сказамі, а паказвае сябе сапраўдным чалавекам. Ён самотны, у яго вельмі мала сяброў. Нават дзяўчыны не было некалькі гадоў да гэтага самага падарожжа. Ён нават не саромееца пісаць, што быў вельмі хуткі падчас сэксу з адной са сваіх спадарожніц.